b"\n_START_ARTICLE_\nBiblioteca diocesana de Tunis\n_START_SECTION_\nLocalitzaci\xc3\xb3\n_START_PARAGRAPH_\nEst\xc3\xa0 ubicada al carrer Sidi Saber, al centre de la m\xc3\xa9dina de Tunis, ocupant els baixos de l'antiga escola privada cat\xc3\xb2lic Sant-Joseph de les Germanes de Sant Josep de l'Aparici\xc3\xb3.\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la clausura de l'escola de les Germanes l'any 1999, l'arquebisbe de Tunis, Fouad Twal confia al pare Francisco Donayre de la societat dels Pares blancs el projecte d'una biblioteca de les ci\xc3\xa8ncies religioses que, despr\xc3\xa9s d'un per\xc3\xadode de restauraci\xc3\xb3 de la finca, va obrir les seves portes el gener de 2001. La seva configuraci\xc3\xb3 actual data de 2003.\n_START_SECTION_\nFons\n_START_PARAGRAPH_\nLa biblioteca diocesana de Tunis conserva m\xc3\xa9s de 50.000 volums tractant de cultura tunissina, de ci\xc3\xa8ncies humanes per\xc3\xb2 sobretot de ci\xc3\xa8ncies religioses, des de l'Antiguitat als nostres dies._NEWLINE_El fons inicial inclo\xc3\xafa els llibres de l'antic gran seminari de Tunis (tancat l'any 1964 i cedit a l'Estat per esdevenir l'Escola nacional d'administraci\xc3\xb3) i de l'her\xc3\xa8ncia de la biblioteca privada d'un sacerdot que va ensenyar durant molt de temps a Tunis, l'abat Jean-Marie Guillemaud. La biblioteca continua ampliant els seus fons, especialitzant-se en ci\xc3\xa8ncies religioses._NEWLINE_El fons \xc3\xa9s multiling\xc3\xbce: s'hi troben llibres i documents en \xc3\xa0rab aix\xc3\xad com en diverses lleng\xc3\xbces modernes europees on en lleng\xc3\xbces cl\xc3\xa0ssiques (grec, llat\xc3\xad i h\xc3\xa9breu), en relaci\xc3\xb3 amb principalment les grans religions monoteistes (cristianisme, islam i judaisme) per\xc3\xb2 tamb\xc3\xa9 les religions tradicionals africanes i les religions orientals. La literatura cl\xc3\xa0ssica francesa hi \xc3\xa9s igualment disponible."